
1. jautājums: 
 Atklāta konkursa “2. un 3.līmeņa apakšveļas iegāde”, (VALIC 2025/135/EN-P-AK), tehniskajā piedāvājumā iepirkuma priekšmeta 1. daļā “apakšveļa 3.līmenis KFT”, sniedzot informāciju par “drāna 3. līmeņa apakšveļas šūšanai vilnas”, pie krāsnoturības raksturlielumiem prasīts norādīt - “Krāsnoturība, tīrot sausā ķīmiskā tīrīšanā - ne mazāk kā 4 balles, atbilstoši LVS EN ISO 105-D01:2010”, bet lasot nolikuma prasības, šāda īpašība nav prasīta. Lūdzam apstiprināt, ka šo krāsnoturības raksturlielumu saskaņā ar nolikumu (Nolikums _135_konsolidēts) nav nepieciešams norādīt tehniskajā piedāvājumā.

Atbilde:
Iepirkumu komisija skaidro, ka iepirkuma priekšmetam ir jāatbilst tehniskās specifikācijas prasībām, kā arī tehniskajam piedāvājumam jāatbilst tehniskajā specifikācijā noteiktajām prasībām.
Līdz ar to piedāvājumu vērtēšanā tehniskie piedāvājumi tiks vērtēti un salīdzināta to atbilstība pēc tehniskajā specifikācijā noteiktā.
Saskaņā ar atklāta konkursa nolikuma 3.2. punktu pretendents piedāvājuma dokumentus sagatavo, izmantojot EIS noteiktos datņu veidus, tas ir veidlapas un veidlapās jānorāda konkrēta pieprasītā informācija atbilstoši konkursa nolikuma nosacījumiem. Tehniskā piedāvājuma veidlapa ir kā sagatave pretendenta tehniskajam piedāvājumam, lai pretendenti ievērotu strukturālu un standartizētu formas aizpildīšanu un pasūtītājs varētu izvērtēt pretendenta iesniegtā piedāvājuma atbilstību nolikuma un iepirkuma priekšmeta tehniskās specifikācijas prasībām. 
Šajā gadījumā, veicot atklāta konkursa iepirkuma priekšmeta 1. daļā “Apakšveļa 3. līmenis KFT” tehniskā piedāvājuma veidlapas sagatavošanu, ir notikusi tehniska kļūda un veidlapas tabulas “Drāna 3. līmeņa apakšveļas šūšanai vilnas” sadaļā “Krāsnoturība” ir iekopēta prasība “Krāsnoturība, tīrot sausā ķīmiskā tīrīšanā – ne mazāk kā 4 balles – LVS EN ISO 105-D01:2010”, kas nav noteikta iepirkuma priekšmeta 1. daļas “Apakšveļa 3. līmenis KFT”  tehniskajā specifikācijā. 
Atklāta konkursa iepirkuma priekšmeta 1. daļā “Apakšveļa 3. līmenis KFT” tehniskā piedāvājuma veidlapas tabulas “Drāna 3. līmeņa apakšveļas šūšanai vilnas” sadaļā “Krāsnoturība” prasība nav piemērojama, pretendentam tā nav jāaizpilda un tā netiks ņemta vērā piedāvājumu izvērtēšanā.






Iepirkuma komisijas sniegtās atbildes ir neatņemama atklāta konkursa sastāvdaļa un ir saistošas visiem pretendentiem. 
